Apropiat al lui Horațiu Potra, prins de polițiști cu 40.000 de euro la el. Un alt protestatar avea 11 fumigene în rucsac
Un apropiat al lui Horațiu Potra a fost oprit de polițiști, duminică, pe o stradă din Sectorul 5 al Capitalei, unde se afla alături de alți șase bărbați. Acesta a fost dus la Secția 17 de Poliție pentru verificări, după ce polițiștii au găsit 40.000 de euro asupra lui. În urma controalelor nu a fost găsită nicio armă asupra celorlalți șase bărbați. De asemenea, un număr de 11 fumigene au fost găsite în bagajul unui bărbat în zona Pieței Victoriei, anunță Direcția Generală de Jandarmi a Municipiului București (DGJMB).